สรุปหุ้นเด่นราคาขึ้นแรง-ลงแรงประจำวันนี้
สรุปหุ้นเด่นราคาขึ้นแรง-ลงแรงประจำวันนี้
11 ส.ค. 2558

“ข่าวหุ้นธุรกิจออนไลน์” ได้ทำการคัดเลือกและสรุปความเคลื่อนไหวของราคาหุ้นที่มีการเปลี่ยนแปลง ทั้งรูปแบบราคาที่มีการปรับตัวขึ้นแรงและราคาร่วงแรงในระหว่างวัน โดยมีปัจจัยพื้นฐานที่ส่งผลต่อราคาหุ้นนั้นๆ เพื่อประกอบเป็นข้อมูลให้นักลงทุนในการรับข้อมูลรวมถึงการตัดสินใจในการลงทุน
 
สำหรับหุ้นที่ร่วงแรงประจำวันนี้ (11 ส.ค.) ได้แก่
ราคาหุ้น บริษัท ท่าอากาศยานไทย จำกัด (มหาชน) หรือ AOT ปิดตลาดวันนี้อยู่ที่ 273 บาท ลบ 11.00 บาท หรือ 3.87% สูงสุดที่ 287 บาท ต่ำสุดที่ 272 บาท มูลค่าการซื้อขาย 2.13 พันล้านบาท
บล.ธนชาต ระบุว่า การประกาศลดค่าเงินหยวนของธนาคารกลางจีน (PBoC) ส่งผลให้ค่าเงินหยวนอ่อนค่าลง -1.8% เทียบกับเงินดอลลาร์ฯ และมองผลกระทบต่อ AOT (นักท่องเที่ยวจีนมีสัดส่วน 26% ของนักท่องเที่ยวทั้งหมด) ยังแนะนำ “ซื้อ” ในทางพื้นฐานด้วยเป้าหมาย 380 บาท
 
สำหรับหุ้นที่ขึ้นแรงประจำวันนี้ (11 ส.ค.) ได้แก่
ราคาหุ้นบริษัท เจ. เอส. พี. พร็อพเพอร์ตี้ จำกัด (มหาชน) หรือ JSP ปิดตลาดวันนี้อยู่ที่ 1.73 บาท บวกไป 0.13 บาท หรือ 8.12% สูงสุดที่ 1.76 บาท และต่ำสุดที่ 1.67 บาท มูลค่าซื้อขาย 141.37 ล้านบาท
หลังงบ Q2/58 ออกมาสวยหรู พร้อมปันผล 0.08 บ/หุ้น XD 20 ส.ค.58 และข่าวดีผู้บริหารเตรียมเจรจากับ 2 พันธมิตรจีนเพื่อเข้ามาร่วมลงทุนพัฒนาโครงการอสังหาริมทรัพย์
 
ราคาหุ้นบริษัท มิลล์คอน สตีล จำกัด (มหาชน) หรือ MILL ปิดตลาดวันนี้ราคาอยู่ที่ 1.86 บาท บวก 0.23 บาท หรือ 14.11% สูงสุดที่ 1.92 บาท ต่ำสุดที่ 1.63 บาท มูลค่าซื้อขายที่ 212.58  ล้านบาท ทั้งนี้บริษัทคาดว่าผลประกอบการปีนี้จะพลิกกำไร และมีโอกาสจ่ายปันผล
 
ราคาหุ้นบริษัท บางปะกง เทอร์มินอล จำกัด (มหาชน) หรือ BTC ปิดตลาดวันนี้ราคาอยู่ที่ 0.41 บาท บวก 0.06 บาท หรือ 17.14% สูงสุดที่ 0.43 บาท ต่ำสุดที่ 0.35 บาท มูลค่าซื้อขายที่ 148.33 ล้านบาท บล.ธนชาต แนะนำ “ซื้อ” มองว่าด้านเทคนิคราคามีโอกาสปรับขึ้นต่อเนื่อง เป้าหมายแรกที่ 0.43 บ. ถัดไปที่ 0.48 บ.
ทั้งนี้ ราคาหุ้นที่ข่าวหุ้นออนไลน์ได้ทำการสรุปมานั้น เป็นเพียงการสรุปตามความเคลื่อนไหวของราคาประจำวันที่มีการเปลี่ยนแปลง รวมทั้งมีปัจจัยพื้นฐานที่คาดว่าจะส่งผลกระทบหรือหนุนราคาหุ้นนั้นๆ เพื่อเป็นข้อมูลในการตัดสินใจ และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆ การตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน
 